Marcel Granollers Pujol (Barcelona, 1986. április 12. –) spanyol hivatásos teniszező. Eddigi karrierje során 4 egyéni és 10 páros ATP-tornát nyert meg. Legnagyobb sikere a 2012-es ATP World Tour Finalson aratott páros győzelme honfitársával Marc Lópezzel, ahol a döntőben az indiai Mahes Bhúpati, Róhan Bópanna kettőst győzték le. Legnagyobb egyéni sikere a 2012-es Roland Garroson elért 4. forduló volt, ahol vereséget szenvedett honfitársától David Ferrertől. 2014-ben két Grand Slam tornán is döntőt játszott párosban, de mindkét fináléban vereséget szenvedett Marc Lópezzel az oldalán. Részt vett a 2012-es londoni olimpián ahol párosban Marc Lópezzel az oldalán az első körben vereséget szenvedett az izraeli Jónátán Erlich, Andi Rám duótól.